Inzan n tmaziɣt am yinzan n tsekliwin merra, bnan ɣef wawalen i d-yettasen s talɣa n wafiren, yesɛan cbaḥa n tutlayt d unamek, asefru yesɛa iferdisen yeɛnan talɣa akked d yiferdisen yeɛnan agbur, yal aferdis yesɛa assaɣ akked wayeḍ. D nutni i d-yessebganen tamdyazt akken iwata. Lebni n yinzi yesɛa azal muqqren deg usiweḍ n yizen ɣer unermas, ɣef aya wid d-yesnulfan inzan xedmen-asen talɣiwin s wacu ara yifsus yinzi.